અમદાવાદમાં આજે રિક્ષા ચાલકોએ સ્વયંભુ બંધનું એલાન કર્યુ છે. તેમણે પોતાની માંગણી વ્યક્ત કરતા જણાવ્યું છે કે, અમદાવાદ શહેરમાં માત્ર 2100 પાર્કિંગ સ્ટેન્ડ છે જેને તાત્કાલિક ધોરણે વધારવામાં આવે. તેમણે પોલીસ ઉપર પણ આરોપ લગાવતા કહ્યુ કે, તેમના દ્વારા અમને સતત હેરાન કરવામાં આવે છે. વળી તેમની તે પણ માંગ છે કે અમને પીકઅપ સ્ટેન્ડની વ્યવસ્થા કરી આપવામાં આવે. આ સમગ્ર હડતાળમાં શહેરનાં 17 રિક્ષા એસોસિએશને સમર્થન આપ્યુ છે.